ᱞᱟᱛᱮᱦᱟᱨ
ᱞᱟᱛᱮᱦᱟᱨ ᱫᱚ ᱢᱤᱫ ᱥᱚᱦᱚᱨ ᱠᱟᱱᱟ ᱚᱱᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱱᱚᱶᱟ ᱟᱡᱟᱜ ᱯᱨᱟᱠᱨᱤᱛᱤᱠ ᱦᱚᱭ, ᱫᱟᱨᱮ ᱞᱟᱨᱮ ᱵᱤᱨ ᱟᱨ ᱚᱱᱟ ᱫᱟᱨᱮ ᱠᱚ ᱨᱮᱱᱟᱜ ᱡᱚᱻ ᱵᱤᱞᱤ ᱥᱟᱶᱛᱮ ᱮᱢᱟᱱ ᱞᱮᱠᱟᱛᱮ ᱵᱮᱣᱦᱟᱨᱚᱜ ᱠᱟᱱ ᱡᱤᱱᱤᱥ ᱤᱫᱤ ᱠᱟᱛᱮ ᱟᱹᱰᱤ ᱧᱩᱛᱩᱢ ᱢᱮᱱᱟᱜᱼᱟ ᱟᱨ ᱢᱟᱭᱱᱤᱡᱽ ᱠᱷᱟᱫᱟᱱ ᱛᱮ ᱦᱚᱸ ᱧᱩᱛᱩᱢ ᱢᱮᱱᱟᱜᱼᱟ ᱾ ᱞᱟᱛᱮᱦᱟᱨ ᱑᱙᱒᱔ ᱠᱷᱚᱱ ᱢᱤᱫ ᱩᱯᱼᱵᱤᱵᱷᱟᱜ ᱨᱮᱱᱟᱜ ᱨᱩᱯ ᱨᱮ ᱯᱟᱞᱟᱢᱩ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱵᱮᱱᱟᱜ ᱠᱟᱱᱟ ᱾ ᱱᱚᱶᱟ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱨᱟᱜ ᱱᱚᱴᱤᱯᱷᱤᱠᱟᱥᱚᱱ (Notification) ᱱᱚᱢᱵᱚᱨ ᱙᱔᱖ ᱢᱟᱹᱦᱤᱛ ᱐᱔.᱐᱔.᱒᱐᱐᱑ ᱞᱮᱠᱟᱛᱮ, ᱔ ᱟᱯᱨᱮᱞ ᱒᱐᱐᱑ ᱫᱚ ᱢᱤᱫ ᱩᱯᱼᱵᱤᱵᱷᱟᱜᱤᱭ ᱨᱮ ᱠᱷᱚᱱ ᱢᱤᱫ ᱦᱚᱱᱚᱛ ᱞᱮᱠᱟᱛᱮ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾ ᱞᱟᱛᱮᱦᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱠᱚᱲ ᱨᱮ ᱯᱟᱞᱟᱢᱩ ᱠᱟᱢᱤᱥᱱᱟᱨᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱥᱟᱶᱛᱮ ᱟᱨ ᱦᱚᱸ ᱨᱟᱺᱪᱤ, ᱞᱚᱦᱟᱨᱫᱟᱜᱟ, ᱜᱩᱢᱞᱟ, ᱯᱟᱞᱟᱢᱩ ᱟᱨ ᱪᱟᱛᱨᱟ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ 84.51198 ᱥᱟᱢᱟᱝ ᱫᱤᱥᱟᱹ ᱟᱨ 23.741988 ᱮᱛᱚᱢ ᱫᱤᱥᱟᱹ ᱨᱮ ᱢᱮᱱᱟᱜᱼᱟ ᱾
ᱱᱚᱶᱟ ᱫᱚ ᱢᱩᱬ ᱨᱩᱯ ᱛᱮ ᱟᱹᱫᱤᱵᱟᱹᱥᱤ ᱦᱚᱱᱚᱛ ᱠᱟᱱᱟ ᱡᱟᱸᱦᱟᱭ ᱨᱮ ᱔᱕.᱕᱔% ᱦᱚᱲ ᱮᱞ ᱟᱹᱫᱤᱵᱟᱹᱥᱤ ᱟᱜ ᱢᱮᱱᱟᱜᱼᱟ ᱟᱨ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱖᱖% ᱠᱷᱚᱱ ᱰᱮᱦᱮᱨ ᱨᱮ ᱮᱥ.ᱥᱤ. ᱟᱨ ᱮᱥ.ᱴᱤ ᱥᱮᱪᱮᱫ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮᱱᱟᱜ ᱜᱩᱴ ᱮᱨᱤᱭᱟ ᱓,᱖᱒᱒.᱕᱐ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱵᱞᱚᱠ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱫᱚ ᱢᱤᱫ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱒᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱞᱟᱛᱮᱦᱟᱨ 23°45′N 84°30′E / 23.75°N 84.50°E.[᱑] ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱒᱗ ᱢᱤᱴᱚᱨ (᱑,᱐᱗᱓ ᱯᱷᱤᱴ) ᱢᱮᱱᱟᱜᱼᱟ ᱾
ᱠᱟᱹᱣᱰᱤ ᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱮᱛᱞᱟ ᱡᱟᱹᱛᱤᱭᱟᱹᱨᱤ ᱯᱟᱨᱠ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱮᱛᱞᱟ ᱡᱟᱹᱛᱤᱭᱟᱹᱨᱤ ᱯᱟᱨᱠ ᱫᱚ ᱞᱟᱛᱮᱦᱟᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱵᱟᱨᱣᱟᱰᱤᱦ ᱠᱷᱚᱱ ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱙᱗᱙ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱨᱮ ᱟᱴᱮᱫ ᱮᱥᱮᱫ ᱟᱠᱟᱱᱟ ᱾ ᱟᱵᱷᱭᱟᱨᱚᱱᱭ ᱨᱮᱱᱟᱜ ᱒᱓᱒ ᱠᱤᱞᱚᱢᱤᱴᱚᱨ2 ᱨᱮᱱᱟᱜ ᱢᱤᱬ ᱴᱷᱚᱴᱷᱟ ᱫᱚ ᱥᱮᱯᱴᱮᱢᱵᱚᱨ ᱑᱙᱘᱙ ᱨᱮ ᱵᱮᱛᱞᱟ ᱡᱟᱹᱛᱤᱭᱟᱹᱨᱤ ᱯᱟᱨᱠ ᱜᱚᱴᱷᱚᱱ ᱟᱠᱟᱱᱟ ᱾ ᱱᱚᱶᱟ ᱯᱟᱨᱠ ᱪᱷᱚᱴᱟᱱᱚᱜᱯᱩᱨ ᱵᱩᱨᱩ ᱜᱚᱰᱟ ᱨᱮᱱᱟᱜ ᱯᱟᱪᱮ ᱴᱷᱟᱶ ᱨᱮ ᱢᱮᱱᱟᱜᱼᱟ ᱟᱨ ᱑᱙᱖᱐ ᱨᱮ ᱦᱟᱡᱟᱨᱤᱵᱟᱜᱽ ᱡᱟᱹᱛᱤᱭᱟᱹᱨᱤ ᱯᱟᱨᱠ ᱨᱮᱱᱟᱜ ᱚᱥᱟᱨ ᱨᱮᱱᱟᱜ ᱨᱩᱯ ᱨᱮ ᱜᱚᱴᱷᱚᱱ ᱞᱮᱱ ᱛᱟᱦᱮᱸᱫ ᱾ ᱵᱟᱨᱣᱟᱰᱤᱦ ᱫᱚ ᱵᱩᱨᱩ ᱵᱤᱨ ᱞᱟᱴᱟ ᱤᱫᱤ ᱠᱟᱛᱮ ᱟᱹᱰᱤ ᱧᱩᱛᱩᱢᱟᱱ ᱠᱟᱱᱟ ᱡᱟᱦᱟᱸ ᱑᱙᱓᱒ ᱨᱮ ᱡᱮᱜᱮᱫ ᱨᱮᱱᱟᱜ ᱯᱩᱭᱞᱩ ᱛᱟᱨᱩᱵ ᱞᱮᱠᱷᱟ ᱡᱚᱠᱷᱟ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱶᱟ ᱯᱟᱨᱠ ᱑᱙᱗᱔ ᱨᱮ 'ᱯᱨᱚᱡᱮᱠᱴ ᱴᱟᱤᱜᱟᱨ' ᱨᱮᱱᱟᱜ ᱚᱠᱛᱚ ᱨᱮ ᱥᱤᱧᱚᱛ ᱠᱷᱚᱱ ᱟᱹᱰᱤ ᱢᱟᱲᱟᱝ ᱨᱮ ᱙ ᱛᱟᱨᱩᱯ ᱟᱵᱷᱭᱟᱨᱚᱱᱭ ᱨᱮ ᱫᱚ ᱢᱤᱫᱴᱟᱹᱝ ᱜᱮ ᱵᱮᱱᱟᱣ ᱟᱠᱟᱱᱟ ᱾
ᱥᱟᱦᱟᱸᱥ ᱧᱮᱧᱮᱞ ᱴᱷᱟᱶ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑) ᱱᱮᱛᱟᱨᱦᱟᱴ ᱪᱟᱸᱫᱚ ᱨᱟᱠᱟᱵ ᱛᱷᱟᱱ
᱒) ᱱᱮᱛᱟᱨᱦᱟᱴ ᱪᱟᱸᱫᱚ ᱣᱟᱜ ᱟᱨᱟᱜ ᱛᱷᱟᱱ
᱓) ᱞᱚᱫᱷ ᱡᱷᱟᱨᱱᱟ
᱔) ᱮᱛᱟᱱ ᱜᱷᱜᱷᱨᱤ ᱡᱷᱟᱨᱱᱟ
᱕) ᱞᱚᱣᱟᱨ ᱜᱷᱜᱷᱨᱤ ᱡᱷᱟᱨᱱᱟ
᱖) ᱥᱩᱜᱷᱟ ᱰᱮᱢ ᱡᱷᱟᱨᱱᱟ
᱗) ᱢᱤᱨᱪᱤᱭᱟ ᱡᱷᱟᱨᱱᱟ
᱘) ᱤᱱᱫᱽᱨᱟ ᱡᱷᱟᱨᱱᱟ
᱙) ᱵᱮᱛᱞᱟ ᱡᱟᱹᱛᱤᱭᱟᱹᱨᱤ ᱯᱟᱨᱠ
᱑᱐) ᱴᱭᱩᱵ ᱨᱮᱱᱟᱜ ᱠᱮᱵᱷ
᱑᱑) ᱯᱟᱞᱟᱢᱩ ᱠᱤᱞᱟ
᱑᱒) ᱱᱚᱜᱚᱨ ᱢᱚᱱᱫᱤᱨ
᱑᱓) ᱵᱷᱤᱥᱱᱚ ᱫᱩᱨᱜᱟ ᱢᱚᱱᱫᱤᱨ
᱑᱔) ᱛᱟᱛᱦᱟ ᱫᱟᱦ
᱑᱕) ᱱᱮᱛᱟᱨᱦᱟᱴ ᱟᱥᱲᱟ
᱑᱖) ᱴᱟᱯᱯᱟ ᱵᱩᱨᱩ
᱑᱗) ᱫᱟᱨᱮ ᱚᱲᱟᱜ ᱵᱮᱛᱞᱟ
᱑᱘) ᱱᱮᱛᱟᱨᱦᱟᱴ ᱰᱮᱢ
᱑᱙) ᱞᱟᱞᱢᱟᱴᱤᱭᱟ ᱰᱮᱢ
᱒᱐) ᱡᱷᱟᱨᱤᱭᱟ ᱰᱮᱢ
᱒᱑) ᱢᱟ ᱵᱷᱤᱥᱱᱚ ᱢᱚᱱᱫᱤᱨ
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,[᱒] ᱞᱟᱛᱮᱦᱟᱨ ᱨᱮᱱᱟᱜ ᱦᱚᱲ ᱮᱞ 8,64,677 ᱠᱚ ᱛᱟᱸᱦᱮ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱠᱚᱣᱟᱜ ᱖᱗% ᱢᱮᱱᱟᱜᱼᱟ ᱾ᱞᱟᱛᱮᱦᱟᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱑%, ᱟᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱘.᱕% ᱠᱷᱚᱱ ᱫᱚ ᱥᱟᱸᱜᱮ ᱜᱮ ᱢᱮᱱᱟᱜᱼᱟ ᱠᱚᱣᱟ : ᱠᱚᱲᱟ ᱟᱜ ᱥᱮᱪᱮᱫ ᱗᱐% ᱢᱮᱱᱟᱜᱼᱟ,ᱟᱨ ᱛᱤᱨᱞᱟᱹ ᱥᱮᱪᱮᱫ ᱕᱑% ᱢᱮᱱᱟᱜᱼᱟ ᱾ ᱞᱟᱛᱮᱦᱟᱨ ᱨᱮ, ᱑᱕% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱵᱚᱪᱷᱚᱨ ᱠᱚ ᱢᱮᱱᱟᱜ ᱠᱚᱣᱟ
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Falling Rain Genomics, Inc - Latehar
- ↑ "Census of India 2011: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn